امریکا ایسراییل-ین ایشغال آلتیندا ساخلادیغی اردن چایی‌نین غرب ساحلینده یئرلشن الخلیل شهرینده کی اولوسلار آراسی موقتی مؤجودلوق قوه‌سی‌نین (TIPH) وظیفه مودتینی اوزاتماما قراریندان سونرا فیلیسطین‌لیلرین قورونماسینی ایسته‌ین بیرلشمیش میللت‌لر تشکیلاتی تهلوکه‌سیزلیک شوراسی‌نین آددیمینا دا قارشی چیخدی.
بمت تهلوکه سیزلیک شوراسی-نین ایکی موقتی عضوو کویت و اندونزی، شورا‌دان ایسراییل-ین (TIPH) ایله علاقه‌لی قرارین‌دان تشویش دویولدوغونو بیلدیرن و فیلیسطین-‌لیلرین قورونماسینا چاغیران بیرگه آچیقلاما وئریلمه سینی  ایسته‌دی.
امریکا ایسه ایسراییله الخلیل-ده فیلیسطین-لیلرین قورونماسینا چاغیران بمت تهلوکه سیزلیک شوراسی-نین آچیقلاماسینا مانع اولدو.
امریکانین اعتراضی قارشی‌سیندا آچیقلاما قبول ائدیلمه‌دی. بمت تهلوکه سیزلیک شوراسی آچیقلاما‌لاری 15 عضو‌لو شورادا سس بیرلیگی ایله قبول ائدیلیر.
آچیقلامادا همچنین ایسراییل-ین فیلیسطین‌دکی یاشاییش منطقه‌لری‌نین اولوسلار آراسی حقوقو پوزدوغو بیلدیریلیب و ایکی دؤولت‌لی حل اوچون بیر داها چاغیریش ائدیلیب.
قئید ائدک کی، ایسراییل وظیفه مودتی باشا چاتان الخلیل شهرین‌دکی TIPH-نین وظیفه مودتینی اوزاتمایاجاغینی اعلان ائتمیشدی.
TIPH الخلیل-‌ده کی فیلیسطین‌لی‌لر اوچون امین-آمان‌لیق دویدوغو یاراتماق و ثابیتلیگین تامین اولونماسینا دستک اوچون فیلیسطین ایداره‌سی و ایسراییل-ین دعوتیله 1997-جی ایلدن بری‌دیر بؤلگه‌ده‌دیر.
ترکیبینده دانیمارکا، ایتالیا، نروژ، سوئد، سوئیس و تورکیه-‌دن موشاهیدچی‌لرین اولدوغو میسیون بؤلگه‌ده اولوسلار آراسی راضیلاشما‌لارین پوزولماسی اساس‌لارینا نظارت ائده‌رک، بونونلا آلقادار راپورلار حاضیرلاییر.
